Waxaan kale oo aan weydiinay sida ay u saameyn karto cabashada ka soo yeereysa shirkadaha Diyaaradaha Soomaaliyeed oo iyagu ku doodaya in ay dhiseen garoonka Muqdisho, waxa uuna ku jawaabay mas’uulkan ka tirsan SKA “Waxay ku sugnaayeen shirkadahaasi Garoonka Bali-Doogle muddo, maxay ka qabteen, sidoo kale waxay ku sugnaayeen Garoonka No 50 maxay ka qabteen, waa iyaga waqtigaan ka hadlaya Garoonka Muqdisho maxayse u qaban karaan, waxay doonayaan in ay hor istaagaan in Garoonka Muqdisho laga dhigo garoon Caalami ah waxay doonayaan in Garoonku sidaa uu sii ahaado Soomaliyana sidaa Burburka ugu jirto”
